|  |  |
| --- | --- |
| **Miljø- og Fødevareministeriet**  **NaturErhvervstyrelsen**  Planter & Landbrugslov/MEB Journalnummer: 15-3042-000006 Dato: 20. november 2015 | Møde i Udvalget for Plantesorter og Udsæd  Den 26. november 2015  **Bilag 42-8-B** |

**Mulige nye regler og fokusområder**

**Problemstilling**

Vi har identificeret enkelte områder, hvor der kan være behov for at overveje eller præcisere reglerne, samt nye fokusområder for kontrol. Det drejer sig om hybrider af byg, vikkearter, plantepas, fund af ager-rævehale i rajgræsarter, anmeldelser til avlskontrol og certificering af frøblandinger. Udvalget for Plantesorter og Udsæd har mulighed for at give bemærkninger til eventuelle behov for nye regler og fokusområder.

**Baggrund**

1. Hybrider af byg

Kommissionens gennemførelsesdirektiv (EU) 2015/1955 af 29. oktober 2015 om ændring af bilag I og II til Rådets direktiv 66/402/EØF om handel med sædekorn ændrer normerne for hybrider af byg. Den stigende dyrkning af hybrider af byg fremstillet ved cytoplasmatisk hanlig sterilitet (CMS) har medført behov for fastsættelse af særlige normer. Normerne ligner de betingelser, der gælder for hybridrug, på grund af de tekniske ligheder med denne produktion og behov hos brugerne af hybridbyg. Direktivet skal gennemføres i den danske sædekornsbekendtgørelse senest 1. juli 2016.

1. Vikkearter

Markedsdirektivet om foderplanter giver mulighed for certificering af ungarsk vikke og fodervikke som C2. Denne mulighed er ved en fejl ikke gennemført i den danske markfrøbekendtgørelse. Vi overvejer at medtage rettelsen ved revision af bekendtgørelserne 1. juli 2016.

1. Plantepas

I forbindelse med en gennemgang af plantesundhedskravene til lucerne har der været behov for en præcisering af kravene i bekendtgørelsen for markfrø. Vi overvejer at medtage rettelsen ved revision af bekendtgørelserne 1. juli 2016. Vi vil også samtidig se på mulige behov for ændring af sædekorns- og grønsagsfrøbekendtgørelserne også.

1. Ager-rævehale

Canada har annonceret, at de vil indføre nultolerance for indhold af ager-rævehale i rajgræs. Vores indtryk er, at virksomhederne allerede er opmærksomme på dette. Canada har spurgt til problemets omfang i Danmark, og vi er i dialog med virksomhederne om registrerede fund i udsæd. Desuden har en markkontrollør i en landøkonomisk forening i forbindelse med dette års avlskontrol givet udtryk for, at ager-rævehale er en art, der er vanskelig at bekæmpe og rense fra udsæden.

Vi vil bestille en redegørelse ved Aarhus Universitet om problemets omfang. Herefter vil vi tage stilling til, om der er behov for særlige tiltag.

1. Anmeldelser til avlskontrol

Vi vil i forbindelse med anmeldelser til avlskontrollen 2016 og fremover have fokus på

* mærkesedler fra andre EU-lande og lande uden for EU. Det skyldes, at mærkesedlerne er dokumentation for, at avlspartierne produceres på certificerede partier, der opfylder kravene til videre fremavl.
* mangelfulde anmeldelser, der indeholder forkerte eller utilstrækkelige oplysninger. Vi har særligt i år brugt meget tid på at håndtere anmeldelser, der ikke er fyldestgørende. Det betyder meget manuelt ekstraarbejde, og at anmeldelser i nogle tilfælde ikke kan udtages til efterkontrol. Det overvejes, om sådanne anmeldelser kan betragtes som indsendt for sent og derfor kan pålægges efteranmeldelsesgebyr jf. betalingsbekendtgørelsen. Det overvejes også, om anmeldelser kan afvises, når vigtig information i forhold til vurdering af anmeldelserne først kommer efter 1. juli, jf. bekendtgørelserne om markfrø og sædekorn.

1. Frøblandinger til efterafgrøder, vildt, landskabspleje, fremme af biodiversitet m.m.

Der er uklarhed om, hvorvidt visse frøblandinger skal være certificeret. Det drejer sig fx om frøblandinger til efterafgrøder, vildt, landskabspleje og fremme af biodiversitet. Der kan være tale om grænsetilfælde i forhold til, hvad der betragtes at være til erhvervsmæssig produktion. Umiddelbart ser vi det ikke som en vigtig del af direktivernes overordnede formål, som er landbrugsproduktion, men de arealer, der tilsås er ofte en del af det areal, der kan søges arealstøtte til. Certificeringskravet kan være med til at sikre frøets identitet gennem mærkning og sporbarhed, hvilket ellers kan være vanskeligt at sikre og kontrollere.

Frøblandinger kan produceres og handles efter bestemmelserne i foderplantedirektivet. Foderplantedirektivet er gennemført i markfrøbekendtgørelsen. Direktivets og bekendtgørelsens tekst om frøblandinger er gengivet i bilag 1 til dette bilag.

Der skelnes mellem blandinger til foderbrug og blandinger til andet brug. Vi vurderer, at der er tale om foderbrug, når det drejer sig om foder til registrerede husdyr i forbindelse med landbrugsproduktion.

Blandinger af foderplanter af markfrø til foderbrug må kun indeholde partier af slægter og arter, der er omfattet af bekendtgørelserne om markfrø, sædekorn og grønsagsfrø. Desuden gælder, at partier af sorter af græsser kun må indgå i foderblandinger, når sorten er afprøvet og godkendt til foderbrug. Blandinger til foderbrug skal handles i pakninger med grøn certificeringsmærkeseddel eller i EU-B småpakninger på op til 10 kg.

Blandinger af foderplanter af markfrø, der ikke er til foderbrug, fx blandinger til efterafgrøder, vildt og landskabspleje, kan indeholde partier af slægter og arter, der er omfattet af bekendtgørelserne om markfrø, sædekorn og grønsagsfrø, samt partier af andre slægter og arter. Partierne af slægter og arter, der er omfattet af bekendtgørelserne om markfrø, sædekorn og grønsagsfrø skal være certificerede forud for blandingen. Blandinger, der ikke er til foderbrug, skal handles i pakninger med grøn certificeringsmærkeseddel eller i EU-A småpakninger på op til 2 kg.

I markfrøbekendtgørelsens § 41-50 er der beskrevet en mulighed for produktion og handel med miljøfrøblandinger. Der har indtil videre ikke været interesse for denne mulighed i Danmark

Desuden findes der en forsøgsordning med frøblandinger til foderbrug, hvor der er mulighed for at tilsætte slægter og arter, der ikke er omfattet af direktiverne, i frøblandinger. Det er et EU krav, at de nye arter certificeres, og der fastlægges normer for dem. Der har indtil nu ikke været interesse for at Danmark skulle deltage i forsøget. Forsøgsordningen er gengivet i bilag 2 til dette bilag. Heraf fremgår de arter, der er medtaget i forsøget og de kvalitetsnormer, der gælder under forsøget. Forsøgsordningen udløber 31. maj 2016 og skal ændres til permanente regler. Det drøftes i øjeblikket i EU Kommissionens Stående Komité for Frø, hvordan de permanente regler skal være. Kommissionen bad om bemærkninger fra medlemsstaterne. Danmark sendte følgende foreløbige bemærkninger:

” We acknowledge the request for new types of fodder mixtures for e.g. organic milk production. However, we do not see the need for obligatory certification of these newly introduced species when used in seed mixtures, and we think the request for certification of the new species could be an impediment to the use of such mixtures for fodder purposes.

We have not taken part in the experiment, as there has been no interest for certification of such mixtures so far. These mixtures are at some point used, but the mixing has been taking place after trade of the seed, as a service to the farmer. In Denmark, there is some interest for *Plantago lanceolate* and *Sanguisorba minor* for the time being*.*

We propose to consider other ways of solving these demands, maybe take a closer look at the provision in the fodder plant directive, article 13, no.1, first indent, to see if it could be extended to also cover such mixtures. Another possibility that could be further elaborated is to introduce a form of derogation from the rules for these new species when used in fodder plant mixtures.”

Der er behov for en hurtig afklaring af den danske holdning i forhold til forsøgsordningen.

1. Frøblandinger til økologisk dyrkning drøftet i UPU 27. november 2014

På møde i udvalget 27. november 2014 blev et ønske fra Økologisk Landsforening drøftet:

”Økologisk Landsforening har foreslået, at der må iblandes urter, som fx almindelig røllike (*Achilléa millefolium* L.), lancet vejbred (*Plantago lanceolata* L.) og bibernelle (*Sanguisorba minor* Scop.), i græsfrøblandinger til foderbrug. Baggrunden for at iblande disse arter er, at de giver bedre ædelyst, god fedtsyresammensætning og øger biodiversiteten i græsmarkerne. Iblanding af urter giver i øvrigt bedre fødegrundlag til bier.

Henvendelsen fra Økologisk Landsforening vedrørte et ønske om at kunne medtage nye arter i foderblandinger, hvor forsøg og erfaring har påvist en forbedring i forhold til de gængse foderblandinger. Nogle mælkeproducenter af økologisk mælk stiller krav om, at arterne indgår. Landmændene køber disse arter separat fra frøproducenterne og skal selv sørge for en ensartet iblanding i deres foderblandinger. Det drejer sig om arter, hvor der ikke nødvendigvis findes sorter. Det er ikke tanken, at de nye arter skal indgå i direktiverne.

Efter EU’s foderplantedirektiv, artikel 13, og markfrøbekendtgørelsen, § 20, kan der kun iblandes arter, der allerede er omfattet af direktiverne og bekendtgørelserne om handel med frø, i græsfrøblandinger til foderbrug. Der findes allerede en EU forsøgsordning med frøblandinger til foderbrug, hvor der afprøves nye arter i frøblandinger. Sigtet er, at afklare om disse arter med fordel kan medtages i direktiverne og dermed blive omfattet af alle direktivets bestemmelser. ”

På mødet i udvalget sidste år blev der rejst tvivl om behovet, da sådanne blandinger ofte laves som lønrensning. Græsfrøbranchen var betænkelig ved at åbne op for at blande ucertificeret frø i frøblandinger til foderbrug. Urterne risikerer, at blive udkonkurrerede af græsset ved samsåning frem for separat båndsåning. Det blev besluttet, at NAER ser på behovet og et muligt løsningsforslag sammen med Økologisk Landsforening og græsfrøbranchen og afklarer de juridiske muligheder.

De juridiske muligheder er beskrevet i afsnit 4 ovenfor. Der har ikke været afholdt møder med Økologisk Landsforening og græsfrøbranchen.

**Løsning**

Vi gennemfører nye normer for hybridbyg i sædekornsbekendtgørelsen.

Vi præciserer krav om certificering af frøblandinger, mærkesedler, forædlererklæringer og fyldestgørende anmeldelser i vores vejledning om anmeldelser til avlskontrol, herunder konsekvenser i forhold til manglende oplysninger.

**Videre proces**

Vi overvejer om rettelse af vikkearter og plantepas indarbejdes i markfrøbekendtgørelsen 1. juli 2016 eller i forbindelse med anden revision på et senere tidspunkt.

Vi afventer yderligere oplysninger om ager-rævehale i rajgræsarter, inden vi tager stilling til eventuelle tiltag.

Den danske holdning til permanente regler for frøblandinger til foderbrug med indhold af slægter og arter, der ikke er med i markedsdirektiverne, skal hurtigt afklares.

**Kommunikation og formidling**

Vi udsender en faglig nyhed, når opdateret vejledning udsendes. I nyheden informerer vi om certificering af frøblandinger og de særlige fokusområder for anmeldelser til avlskontrol.

Bilag 1

RÅDETS DIREKTIV af 14. juni 1966 om handel med frø af foderplanter

Artikel 13

1.  Medlemsstaterne specificerer, at frø i blandinger af forskellige slægter, arter eller sorter kan bringes i handelen

— når det ikke er bestemt til anvendelse som foderplanter, idet blandingerne i så fald kan indeholde frø af foderplanter og frø af planter, der ikke er foderplanter i dette direktivs forstand

— når det er bestemt til anvendelse som foderplanter, idet blandingerne i så fald kan indeholde frø af de plantearter, der er anført i Rådets direktiv 66/401/EØF, 66/402/EØF, 69/208/EØF eller 70/458/EØF, bortset fra de sorter, der omhandles i artikel 4, stk. 2, litra a), i direktiv 70/457/EØF

— når det er bestemt til anvendelse med henblik på bevarelse af det naturlige miljø inden for rammerne af bevarelsen af de genetiske ressourcer omhandlet i artikel 22a, litra b), idet blandingerne i så fald kan indeholde frø af foderplanter og frø af planter, der ikke er foderplanter i dette direktivs forstand.

I de tilfælde, der er nævnt i første og andet led, er det en forudsætning, at blandingernes forskellige komponenter, hvis de tilhører en af de plantearter, der er opregnet i direktiv 66/401/EØF, 66/402/EØF, 69/208/EØF eller 70/458/EØF, før blanding opfylder de for dem gældende afsætningsbestemmelser.

Andre betingelser, herunder angivelse på etiketten af den tekniske tilladelse til virksomheder til at fremstille frøblandinger, kontrol med fremstillingen af blandingerne og udtagelse af prøver af varepartierne og af de producerede blandinger, fastsættes efter proceduren i artikel 21.

I det tilfælde, der er nævnt i tredje led, fastsættes betingelserne for, at blandingerne kan bringes i handelen, efter proceduren i artikel 21.

**BEKENDTGØRELSE om markfrø nr. 98 af 29/01/2015, med senere ændringer**

Frøblandinger

§ 20. Partier af slægter og arter, der er omfattet af denne bekendtgørelse, bekendtgørelse om sædekorn og bekendtgørelse om grønsagsfrø må blandes og sælges til avl af foderplanter. Blandinger, der indeholder frø af andre arter end dem, der er omfattet af ovennævnte bekendtgørelser, må ikke sælges til avl af foderplanter. Partierne skal før blanding overholde betingelserne for salg efter disse bekendtgørelser. §§ 22 og 23 gælder tilsvarende.

Stk. 2. Partier af sorter af græsser der ikke er godkendt til foderbrug, må ikke indgå i blandingen, jf. stk. 1.

Stk. 3. Partier af forskellige arter og sorter omfattet af denne bekendtgørelse må på bestilling af den endelige forbruger af frøet opdeles og uden særlig mærkning sælges i småpakninger, jf. § 22, som »Specialblanding«. Pakningerne må ikke videresælges. Specialblandinger skal have en anden sammensætning end frøblandinger anført på virksomhedens bestillingsliste.

Stk. 4. Blandinger skal mærkes efter bestemmelserne i bilag 6 og fremstilles under prøvetagerens tilsyn.

Stk. 5. Virksomhederne skal føre regnskab over forbrug og salg af frø, der sælges efter stk. 1, og 3.

*Særligt om produktion og handel med miljøfrøblandinger*

**§ 41.** Med miljøfrøblandinger forstås i denne bekendtgørelse blandinger af frø, der er bestemt til at blive anvendt med henblik på at bevare det naturlige miljø og de plantegenetiske ressourcer. Miljøfrøblandinger baserer sig på frø fra naturlige eller delvis naturlige naturtyper i bevaringsværdige kildeområder. Miljøfrøblandinger består af frø af slægter, arter og i givet fald underarter, der er typiske for disse naturtyper. Sådanne miljøfrøblandinger kan indeholde foderplanter omfattet af denne bekendtgørelse og derudover frø af planter, der ikke er foderplanter efter denne bekendtgørelse

*Stk. 2.* Produktion og handel med miljøfrøblandinger må kun finde sted efter forudgående tilladelse fra NaturErhvervstyrelsen. Produktion og handel må kun foregå i oprindelsesregionen. Danmark betragtes som én samlet region.

*Stk. 3.* Bestemmelserne i §§ 1-2, § 24, stk. 1 og 2, og § 25 finder tilsvarende anvendelse for miljøfrøblandinger.

**§ 42.** Tilladelse kan opnås til handel med miljøfrøblandinger, der

1) indsamles direkte fra et kildeområde, eller

2) fremstilles (opformeres) af særskilt dyrkede afgrøder, på grundlag af frø indsamlet i et kildeområde.

*Stk. 2.* Ved miljøfrøblandinger, der fremstilles (opformeres) særskilt forstås i denne bekendtgørelse en blanding der er fremstillet i henhold til følgende proces:

1) Frø af individuelle arter, der samles på indsamlingsstedet.

2) Frøene opformeres uden for indsamlingsstedet som enkelte arter.

3) Frøene af disse arter blandes derefter for at skabe en blanding, der er sammensat af disse slægter, arter og i givet fald underarter, som er typiske for naturtypen på indsamlingsstedet.

*Stk. 3.* Ved kildeområde forstås i denne bekendtgørelse, et naturligt afgrænset område:

1) der er omfattet af naturbeskyttelseslovens kapitel 2 (Natura 2000-område),

2) der er beskyttet efter naturbeskyttelsesloven § 3 (beskyttede naturtyper),

3) der er beskyttet efter naturbeskyttelseslovens § 8 (klitfredede områder),

4) der er fredet efter naturbeskyttelseslovens kapitel 6 (fredede områder), eller

5) beliggende i et område omfattet af lov om nationalparker.

**§ 43.** Ansøgning om tilladelse til handel med miljøfrøblandinger skal indgives til NaturErhvervstyrelsen senest 1. marts i produktionsåret. Ansøgningen skal ske på et ansøgningsskema udformet af styrelsen. Skemaet kan fås ved henvendelse til NaturErhvervstyrelsen, eller kan findes på styrelsens hjemmeside. Ansøgningen skal ledsages af

1) oplysninger om kildeområde og kildeområdets beskyttelsesstatus, jf. § 42, stk. 3,

2) oplysninger om beliggenheden af det kildeområde, hvor den påtænkte indsamling skal finde sted,

3) en skitse med GPS-koordinater for det påtænkte indsamlingssted,

4) oplysninger om indsamlingsstedets vegetation (slægter, arter, underarter og omtrentlige procentuel forekomst),

5) mængden af frø af miljøfrøblandingerne, der søges om tilladelses til at handle, og

6) år for påtænkt handel.

*Stk. 2.* Ansøgninger vedrørende tilladelse til handel med miljøfrøblandinger af særskilt dyrkede afgrøder, skal endvidere vedlægges oplysninger om størrelsen og beliggenheden af de påtænkte opformeringsarealer.

**§ 44.** Indsamling af frø, der skal indgå i en miljøfrøblanding, skal ske i et kildeområde på et indsamlingssted, der ikke har været tilsået i de seneste 40 år inden datoen for ansøgningen om tilladelse.

*Stk. 2.* Indsamlingen af frø skal ske på en måde, der sikrer, at miljøfrøblandingen kommer til at bestå af slægter, arter og i givet fald underarter, der er typiske for naturtypen på indsamlingsstedet.

*Stk. 3.* Indsamlingen skal ske i overensstemmelse med de restriktioner og på de vilkår, som følger af kildeområdets status.

*Stk. 4.* Virksomheden skal i forbindelse med ansøgningen godtgøre, at betingelserne i stk. 1-3 er opfyldt.

**§ 45.** Artssammensætningen i miljøfrøblandinger, der indsamles direkte i et kildeområde, jf. § 42, og frøenes spireevne, skal være således, at miljøfrøblandingen kan genskabe den naturtype, der findes på indsamlingsstedet.

*Stk. 2.* Det maksimale indhold af arter, og i givet fald underarter, som ikke opfylder stk. 1, må ikke overstige 1 vægtprocent. Det maksimale indhold af skræppe (*Rumex* spp.) udover rødknæ (*Rumex acetosella*) og strandskræppe (*Rumex maritimus*) må ikke overstige 0,05 vægtprocent.

*Stk. 3.* Blandingen må ikke indeholde frø af flyvehavre (*Avena fatua*), gold havre (*Avena sterilis*), eller silke (*Cuscuta* spp.).

**§ 46.** Bestanddelene af en miljøfrøblanding, der fremstilles af særskilt dyrkede afgrøder, skal opfylde kravene i bilag 5, afsnit I, litra C, jf. bilag 5, afsnit I, litra A, tabel 1, kolonne 3-8, og bilag 5, afsnit I, litra A, note 17 og 18.

*Stk. 2.* Opformering af særskilt dyrkede afgrøder kan maksimalt finde sted i 5 generationer.

**§ 47.** Virksomheden skal, i forbindelse med ansøgning om tilladelse til opformering af særskilt dyrkede afgrøder med henblik på salg som miljøfrøblanding, foranledige, at der udtages en prøve til undersøgelse af, om blandingen overholder kravene i § 46. Prøven kan udtages og undersøges af virksomheden. Virksomheden kan anmode NaturErhvervstyrelsen om at udtage prøven. Omkostninger til prøvetagning og analyse afholdes af virksomheden.

*Stk. 2.* Prøven skal udtages efter bestemmelserne i styrelsens instruks i prøvetagning af frø, og skal undersøges i overensstemmelse med gældende internationale metoder og styrelsens anvisninger.

*Stk. 3.* Virksomheden skal efter anmodning fra NaturErhvervstyrelsen fremsende kopi af analysebeviset. Prøven skal opbevares i mindst to år til brug for eventuel kontrol.

**§ 48.** NaturErhvervstyrelsen meddeler på grundlag af ansøgningen, jf. § 43, den mængde af frøblandingen, virksomheden må bringe i handlen i de efterfølgende sæsoner. Den samlede mængde miljøfrøblandinger der bringes i handel i det enkelte produktionsår, må ikke overstige 30 t.

**§ 49.** Virksomhederne skal senest den 30. juni indberette, hvilken mængde af miljøfrøblandinger, der er bragt i handel i den afsluttede produktionssæson.

**§ 50.** Miljøfrøblandinger må kun bringes i handlen i lukkede pakninger eller beholdere. Lukkeanordningen skal som minimum omfatte en etiket eller plombe. Pakningen eller beholderen skal være forseglet således, at den ødelægges ved åbning, og ikke kan anvendes igen. Pakningen eller beholderen skal være mærket efter bestemmelserne i bilag 10.

Bilag 2

KOMMISSIONENS BESLUTNING (2009/109/EF)

af 9. februar 2009

om gennemførelse af et tidsbegrænset forsøg vedrørende visse undtagelser for omsætningen af frøblandinger bestemt til anvendelse som foderplanter i henhold til Rådets direktiv 66/401/EØF for at afgøre, om visse arter, der ikke er opført i Rådets direktiv 66/401/EØF, 66/402/EØF, 2002/55/EF eller 2002/57/EF, opfylder kravene for at blive opført i artikel 2, stk. 1, litra A, i direktiv 66/401/EØF

DE I ARTIKEL 1 OMHANDLEDE ARTER OG BETINGELSER FOR DERES GODKENDELSE

|  |  |  |  |  |  |  |
| --- | --- | --- | --- | --- | --- | --- |
| Art | Mindste spireevne  (% af de rene frø[(1)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr1-L_2009040DA.01002901-E0001)) | Mindste specifikke renhed  (vægtprocent) | Højeste indhold af frø af andre plantearter  (vægtprocent) | Højeste indhold af frø af andre plantearter i en prøve af den i kolonne 7 angivne vægt | Største vægt af et parti  (ton) | Mindstevægt af en prøve, der udtages af et parti  (gram) |
| 1 | 2 | 3 | 4 | 5 | 6 | 7 |
| Biserrula pelecinus | 70 (inklusive hårde frø) | 98 | 0,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 30 |
| Lotus uliginosus | 75 (40) | 97 | 0,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 25 |
| Lotus glaber | 75 (40) | 97 | 0,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 30 |
| Medicago murex | 70 (30) | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 50 |
| Medicago polymorpha | 70 (30) | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 70 |
| Medicago rugosa | 70 (20) | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 180 |
| Medicago scutellata | 70 | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 400 |
| Medicago italica | 70 (20) | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 100 |
| Medicago littoralis | 70 | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 70 |
| Medicago truncatula | 70 (20) | 98 | 2,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 100 |
| Ornithopus compressus | 75 (inklusive hårde frø) | 90 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 120 |
| Ornithopus sativus | 75 (inklusive hårde frø) | 90 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 90 |
| Plantago lanceolata | 75 | 85 | 1,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 5 | 20 |
| Trifolium fragiferum | 70 | 98 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 40 |
| Trifolium glanduliferum | 70 (30) | 98 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 20 |
| Trifolium hirtum | 70 | 98 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 70 |
| Trifolium. michelianum | 75 (30) | 98 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 25 |
| Trifolium squarrosum | 75 (20) | 97 | 1,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 150 |
| Trifolium subterraneum | 80 (40) | 97 | 0,5 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 250 |
| Trifolium vesiculosum | 70 (inklusive hårde frø) | 98 | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 10 | 100 |
| Vicia benghalensis | 80 (20) | 97[(2)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr2-L_2009040DA.01002901-E0002) | 1,0 | [(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr3-L_2009040DA.01002901-E0003) [(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr4-L_2009040DA.01002901-E0004) [(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntr5-L_2009040DA.01002901-E0005) | 20 | 1 000 |

[(1)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntc1-L_2009040DA.01002901-E0001)  Hårde frø anses som spiredygtige frø indtil det angivne største indhold.

[(2)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntc2-L_2009040DA.01002901-E0002)  Et samlet indhold på 6 vægtprocent af frø af Vida pannonnica, Vicia villosa eller beslægtede kulturarter i frø af en anden relevant art anses ikke som en urenhed.

[(3)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntc3-L_2009040DA.01002901-E0003)  Frø af Avena fatua og Avena sterilis må ikke forekomme i en prøve af den foreskrevne størrelse.

[(4)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntc4-L_2009040DA.01002901-E0004)  Forekomsten af ét frø af Cuscuta spp. i en prøve, der vejer dobbelt så meget som den foreskrevne vægt, anses ikke som en urenhed, hvis en ny prøve, der vejer dobbelt så meget som den foreskrevne vægt, er helt fri for frø af Cuscuta spp.

[(5)](http://eur-lex.europa.eu/legal-content/DA/TXT/HTML/?uri=CELEX:32009D0109&from=EN#ntc5-L_2009040DA.01002901-E0005)  Forekomsten af frø af andre Rumex spp. end Rumex acetosella og Rumex maritimus må ikke overstige 10 i en prøve af den foreskrevne vægt.